n_a

Hapo hawali kulikuwa na mzee mmoja ambaye alikuwa buheri wa afya.
  Alikuwa mnene kama nguruwe na mrefu kama mlingoti. Ni dhahiri shahiri
  kuwa yeye alikuwa mlalahoi, ingawaje alikuwa mwenye mali mingi
  aliitumia vibaya. Alidhani mali itadumu milele, lakini kila kitu
  kinakuanga na mwisho. Mzee Japheth alikuwa na bibi wengi mfano wa
  mchanga baharini. Alipenda kujionyesha kwa kila aliyeona si maskini si
  tajiri.Aliwatupia watu pesa ovyo ovyo ili watu wamjue na kumtambua
  kuwa yeye ni tajiri kwa kweli mzee yule alikuwa tajiri kupita kiasi.

  Alikuwa na mtoto aliyempenda kama chanda na pete kila siku mtoto
  angetaka hii na baba yake angemnunulia. Alimzoesha kuwa kila wakati
  pesa inapatikana. Kwa kuwatupia watu pesa alidhani kuwa anajifaidi
  kumbe anafaidi wengine,kweli wahenga hawakukosea waliposema cha mjinga
  huliwa na mwerevu. Ilikuwa lazima kama ibaada kuwapatia watu pesa.
  Alimalizia pesa kwa sigara na pombe ambayo ilikuwa mbaya kwa afya
  yake.Hakujali vyovyote kwa vile sikio lake lilikuwa la kufa halisikii
  dawa.

  Kila siku angewapeleka rafiki zake kwenye vilabu. Bwana Japheth
  angewapeleka huko kwa minajili ya burudani. Yeye aliona kuwa
  anawafurahisha lakini ukweli ni kuwa anatumia pesa. Sasa yeye alikuwa
  kama wimbo. Ukitaka kitu nenda kwa Bwana Japheth naye atakupa.
  Walimzoea kama Mungu muombe naye atakupa. Ilipita siku baada ya siku
  na aliendelea vivyo hivyo ilifika wakati alianza kujuta kwani majuto
  na mjukuu huja baadaye. Pesa zilianza kumuishia naye akawa fukara.
  Akawa Bwana Japheth ombaomba. Alijaribu kuomba rafiki zake lakini
  hakuna aliyemsaidia kweli ibilisi wa mtu ni mtu. Alitembea huku na
  kule akitafuta chakula lakını aliambulia patupu. Akawa Japheth omba
  omba. Wote walimtoroka na kumuacha kwa shida.

Mzee Japheth alibaki akilia lakini amlilie nani? Wengine walimchekelea
na kumtukana. Aliangalia chini kuonyesha aibu. Akawa anaenda taka baada
ya taka kwa minajili ya kutafuta chakula. Wengine hawakuamini macho yao.
Waliachwa midomo wazi kwa mshtuko waliokuwa nao. Walipomuona
walinena,ndiye yule Japheth omba omba. Alijaribu awezavyo kupata
usaidizi lakini watu walimlenga na kumwangalia kwa dharau. Alikuja
kugundua kuwa ukitumia pesa vibaya baadaye utajuta. Hakuna siku ambayo
ungekosa kumkuta barabarani au kwenye sherehe. Sasa yeye ni maskini hohe
hahe. Alipiga miguu mpaka kijijini mwao. Walipomuona walimcheka kwa kuwa
walikuwa wamemuambia lakini hakuskia la mwadhini wala la mteka maji
msikitini. Walimfukuza na kumuambia asiwahi enda huko tena.

Alitembea siku nenda siku rudi akitafuta kazi yenye inaweza kumpatia
mapato lakini kazi iliyopatikana ni ya kuosha vyoo. Mapato yalikuwa
kidogo kiasi kwamba hakuweza kununua vyakula vya kutosha. Kwa kweli
ilikuwa maisha ya taabu sana. Alidhoofika sana na kuelewa umuhimu wa
kutumia pesa vizuri. Ama kweli cha mlevi huliwa na mgema.